[bookmark: _GoBack][bookmark: _Hlk151539726][bookmark: _Hlk151209774]Мотиви към проект на Правилник за изменение на Правилника за организацията и реда за приватизация в община Бургас


[bookmark: _Hlk151541259]I. Причини, които налагат приемане на Правилник за изменение на Правилника за организацията и реда за приватизация в община Бургас:
[bookmark: _Hlk151541815]              Чл.1 от действащия Правилник гласи, че в Правилника се уреждат правилата за работа при заседанията на Комисията за провеждане на търгове, конкурси, приватизация и реализация на малки благоустройствени проекти (КПТКПРМБП), свързани с дейността й по приватизация. Поради отмяната на Закона за публично-частното партньорство, отпада реализацията на малки благоустройствени проекти и наименованието на комисията, която е специализиран орган на Общинския съвет, съгласно чл.4, ал.4 от ЗПСК, следва да се промени на „Комисия за провеждане на търгове, конкурси и приватизация“ (КПТКП). Също така, с настоящия проект се предлага изменение на чл.4 от Правилника, за да се даде възможност за евентуални промени, по решение на Общински съвет, в броя и състава на споменатата комисия, без да се налага изменение на самия Правилник по реда на ЗНА. 
    
             II. Цели, които се поставят с предложения изменения и допълнения:
Целта, която се преследва с проекта, е коригиране на действащия Правилник, с оглед отпадането на реализацията на малки благоустройствени проекти от дейността, извършвана от Комисията по чл.4, ал.4 от ЗПСК.

          III. Финансови и други средства, необходими за прилагане на новият правилник.
            За прилагането на изменението на Правилника не са необходими допълнителни финансови средства.
 
IV. Очаквани резултати от прилагането.
Очакваните резултати от приемане на измененията в Правилника за организацията и реда за приватизация в община Бургас са синхронизиране с действащото законодателство и актуализиране наименованието и реда за определяне на състава на Комисията за провеждане на търгове, конкурси и приватизация, чиято дейност се урежда в него. 

V. Анализ на съответствието с правото на Европейския съюз.
Предложеното изменение и допълнение на Наредбата за реда за придобиване, управление и разпореждане с общински имоти и вещи е в съответствие с европейското законодателство.
